Diari Oficial de la Generalitat Valenciana


Sumari del DOGV 8232, del 12-02-2018 (2018/1202)

RESOLUCIÓ de 7 de febrer de 2018, de la Direcció General per a l'Agència de Seguretat i Resposta a les Emergències, per la qual s'atorguen els II Premis Taurins de la Comunitat Valenciana «Va de Bous».
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1202


Data del document
:   07-02-2018

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * distinció honorífica

RESOLUCIÓ de 7 de febrer de 2018, de la Direcció General per a l'Agència de Seguretat i Resposta a les Emergències, per la qual s'atorguen els II Premis Taurins de la Comunitat Valenciana «Va de Bous». [2018/1202]  
Per l'Ordre 14/2014, de 15 de desembre, de la Conselleria de Governació i Justícia, es van crear els Premis Taurins de la Comunitat Valenciana (DOGV 7429, 23.12.2014). Aquesta ordre estableix les dues categories dels premis així com, respectivament, la composició dels dos jurats existents.  
Per la Resolució de 10 de gener de 2018, el director general per a l'Agència de Seguretat i Resposta a les Emergències va designar els membres dels jurats.  
En aquest context i en compliment del que disposen els articles 5 i 6 de la referida ordre, sengles jurats es van reunir el dia 1 de febrer de 2018 als efectes, cada un en la seua categoria, de presentar les propostes, motivar els mèrits de cada candidatura i procedir a la decisió de proclamar els guardonats.  
De cada reunió es va alçar la corresponent acta en què va quedar constància de les distintes alternatives presentades i de les raons que justificaven cada opció, així com del sentit dels acords adoptats.  
Vista la proposta del jurat, per a cada una de les dues categories i en virtut d'allò que s'ha indicat en el Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Primer  
S'atorga el II Premi Taurí de la Comunitat Valenciana «Va de Bous»:  
- Categoria Espectacles taurins en plaça de bous: José Luis Benlloch Rausell.  
- Categoria Festejos taurins tradicionals (Bous al carrer): Vicente Peris Maximino i Entrada de Bous i Cavalls de Segorbe.  
  
Segon  
Els Premis Taurins de la Comunitat Valenciana tindran caràcter honorífic i consistiran en l'entrega d'una escultura a manera de trofeu.  
El present acte posa fi a la via administrativa i, en contra, pot interposar-se potestativament un recurs de reposició davant el director general per a l'Agència de Seguretat i Resposta a les Emergències, en el termini d'un mes comptat des de l'endemà de la notificació, o impugnar-se directament davant l'ordre jurisdiccional contenciós administratiu per mitjà, si és el cas, de la interposició de recurs davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la notificació, de conformitat amb el que disposen els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques.  
  
València, 7 de febrer de 2018.- El director general per a l'Agència de Seguretat i Resposta a les Emergències: José María Ángel Batalla.